Elektronski fakultet u Nišu - Katedra za računarstvo

# Web programiranje

20.4.2017.

**Zadatak 1.** U Javascript-u napraviti aplikaciju koja omogućava praćenje obrađivanja poljoprivrednih kultura na parcelama. Parcele realizovati kao matricu „div“ elemenata dimenzije 4x6 gde svaka parcela sadrži podatke o biljci koja je na njoj zasađena. Od biljaka je u glavnom programu kreirati:

1. suncokret (u div elementu koji predstavlja parcelu sa suncokretom upisati slovo „S“, obojiti ga žutom bojom i uzeti u obzir da se berba suncokreta vrši jednom),
2. jagode (u div elementu koji predstavlja parcelu sa jagodama upisati slovo „J“, obojiti ga crvenom bojom i uzeti u obzir da se berba jagoda vrši 7 puta) i
3. borovnice (u div elementu koji predstavlja parcelu sa borovnicama upisati slovo „B“, obojiti ga plavom bojom i uzeti u obzir da se berba borovnica vrši 4 puta).

Za svaku parcelu omogućiti evidenciju obavljene berbe (klik miša na div koji predstavlja parcelu) pri čemu se za konkretnu parcelu vrši smanjivanje broja preostalih berbi i u desnom delu aplikacije prikazuju podaci o berbi (pogledati sliku). Podatke o svakoj narednoj berbi dodavati na kraj liste. Ukoliko je ostalo da se obavi još jedna berba, klik na parcelu će kao posledicu imati brisanje useva sa parcele (pacela ne treba da sadži podatke o biljci koja se na njoj uzgaja, ispunjena je belom bojom i nema oznaku). Inicijalno na svakoj parceli zasaditi proizvoljnu biljku.

Apikaciju realizovati korišćenjem fleksibilnog dizajna tako da se u levom delu (širine 70% glavnog prozora) nalazi prikaz parcela, a u desnom lista obavljenih berbi. Za implementaciju kreirati klase „Parcele“ i „Biljka“ sa odgovarajućim atributima. Nije dozvoljeno dinamičko dodeljivanje i korišćenje ID-jeva u javascript kodu. Crtanje parcela uraditi isključivo kroz javascript.

